== Forhistorie og oprettelse ==
Fremstilling af danske landkort blev fra midten af 1700-tallet varetaget af [[Videnskabernes Selskab|Det kongelige Danske Videnskabernes Selskab]]. I første halvdel af 1800-tallet overtog militæret kortlægningen, som frem til 1920-erne lå hos to institutioner under [[Krigsministeriet]], nemlig [[Den danske Gradmaaling]], oprettet i 1816, som beskæftigede sig med den overordnede [[Geodæsi|geodætiske]] opmåling, og [[Generalstabens topografiske Afdeling]] (eller GtA), oprettet i 1842, som fremstillede kort ud fra detailopmålinger i felten, med gradmålingens 1. ordens [http://www.postamenter.dk/page2.html triangulationsnet] som udgangspunkt. I 1923 blev professor [[N.E. Nørlund]] direktør for Den danske Gradmaaling, og efter hans forslag om sammenlægning af de to institutioner oprettedes ved lov af 31. marts 1928 Geodætisk Institut som et civilt institut under Krigsministeriet (som i 1950 skiftede navn til [[Forsvarsministeriet]]).<ref name=":0">{{Cite web |url=https://tidsskrift.dk/index.php/geografisktidsskrift/article/view/10478/19856 |title=Einar Andersen (1956): Geodætisk Institut 1928-1955. Geografisk Tidsskrift, bind 55 |access-date=13. marts 2016 |archive-date=13. marts 2016 |archive-url=https://web.archive.org/web/20160313203038/https://tidsskrift.dk/index.php/geografisktidsskrift/article/view/10478/19856 |url-status=dead }}</ref> Instituttets opgaver præciseredes i lovens § 2: "Geodætisk Institut har til opgave at udføre geodætiske videnskabelige arbejder, udgive geodætiske publikationer, bestride landets opmåling samt udgive kort over riget. Det påhviler endvidere instituttet at forsyne hæren med fornødent kortmateriale".<ref name=":0" />
Filosofi Historie Kartografi Foreninger Organisationer